**คุณธรรมสู่สังคม**

พลเอก เปรม ติณสูลานนท์ ประธานองคมนตรีและรัฐบุรุษ กล่าวถึง คุณธรรมในโอกาสบรรยายพิเศษ เนื่องในโอกาสสัมมนาทางวิชาการ ครบรอบ 12 ปี ผู้ตรวจการแผ่นดิน เมื่อวันที่ 3 เมษายน 2555 ว่า

"...คุณธรรม เป็นความรู้สึกนึกคิดที่เกิดขึ้นเอง หรือเกิดจากการอบรมสั่งสอน ที่เมื่อยึดมันเป็นคุณธรรมฝังในจิตใจ คนดีมีคุณธรรมจะต้องชื่อสัตย์สุจริต คิดดี ทำดี พูดดี คิดตรง ทำตรง พูดตรง มีเมตตา ช่วยเหลือผู้ตกทุกข์ได้ยาก ไม่เบียดเบียนผู้อื่น ไม่คดโกงแม้ว่าไม่มีผู้รู้เห็นจะไม่เอารัดเอาเปรียบ ข่มเหงผู้ที่อ่อนแอกว่า ไม่ฉ้อราษฎร์บังหลวงไม่ทุจริต..."

จากความหมายข้างต้นพอสรุปได้ว่า คุณธรรม หมายถึง "สภาพความดีที่เกิดขึ้นในจิตใจของคน และแสดงออกเป็นการประพฤติปฏิบัติที่ดีจนเคยชิน ก่อให้เกิดประโยชน์สุขในสังคม"

**ระดับของคุณธรรม**

คุณธรรม หมายถึง สภาพคุณงามความดีที่เกิดขึ้นในจิตใจของคน และแสดงออกเป็นการประพฤติปฏิบัติที่ดีจนเคยชิน ก่อให้เกิดประโยชน์สุขในสังคม นอกจากความหมายข้างต้นแล้ว คนที่มีคุณธรรมจะต้องมีปัญญาและศรัทธาในการดำเนินชีวิตด้วย ซึ่งคุณธรรมมีทั้งในระดับบุคคลและคุณธรรมของการอยู่ร่วมกันในสังคม

คุณธรรมระดับบุคคล เพื่อมุ่งสู่ความสำเร็จของส่วนรวม ตามแนวพระราชดำริของพระบาทสมเด็จพระปรมินทรมหาภูมิพลอดุลยเดช บรมนาถบพิตรแบ่งได้ 4 กลุ่ม ดังนี้

**กลุ่มที่ 1** คุณธรรมที่เป็นปัจจัยผลักดัน

คือแรงผลักดันภายใน ทำให้คนเกิดความเพียรพยายามทำในสิ่งที่มุ่งหมายไว้ให้สำเร็จประกอบด้วย วินัย อดทน ขยัน เป็นคุณธรรมที่สร้างฐานรากที่แข็งแกร่งให้คนในสังคม

**กลุ่มที่ 2** คุณธรรมที่เป็นปัจจัยหล่อเลี้ยง

เป็นปัจจัยที่สร้างแรงผลักดันให้เกิดคุณธรรมชุดแรกประกอบด้วย ซื่อสัตย์ ชื่อตรง รับผิดชอบ เป็นคุณธรรมรากฐานของจิตใจที่ชื่อตรง

**กลุ่มที่ 3** คุณธรรมที่เป็นปัจจัยเหนี่ยวรั้ง

ทำหน้าที่เหนี่ยวรั้งไม่ให้คนทำในสิ่งที่ไม่ถูกต้อง ไม่เหมาะสม ผิดหลักคุณธรรมจริยธรรม ประกอบด้วย มีสติ พอเพียง เป็นคุณธรรม ที่สร้างฐานความสุจริต ไม่โลภ ต้านทานความอยากได้ตามกระแสนิยม

**กลุ่มที่ 4** คุณธรรมที่เป็นปัจจัยสนับสนุน

คุณธรรมที่สนับสนุนการมีส่วนร่วมในการทำกิจกรรมต่างๆ เพื่อหวังให้เกิดประโยชน์ส่วนรวมเคารพและให้ความสำคัญต่อชีวิตและสิ่งแวดล้อม มีจุดเริ่มต้นมาจากคุณธรรม เมตตา กรุณากตัญญ เสียสละ เป็นคุณธรรมที่ส่งเสริมการมีจิตอาสา นำพาไปสู่สังคมคุณธรรมอย่างแท้จริงคุณธรรมของการอยู่ร่วมกัน ในสังคมนั้น ยกระดับจากคุณธรรมระดับบุคคลสู่การอยู่ร่วมกัน ซึ่งมีหลักการสำคัญ 2 ข้อ คือ ข้อห้ามกับข้อ พึงปฏิบัติ

• ข้อห้าม คือ ห้ามทำให้ผู้อื่นและส่วนรวมมีความทุกข์

• ข้อพึงปฏิบัติ คือ ทำให้ผู้อื่นและส่วนรวมมีความสุข

จากการวิเคราะห์ของไกรยุทธ ธีรตยาคีนันท์ อ้างถึง นงลักษณ์ วิรัชชัย, ศจีมาจ ณ วิเชียร และพิศสมัย อรทัย. (2551), การสำรวจและสังเคราะห์ตัวบ่งชี้คุณธรรม จริยธรรม. กรุงเทพมหานคร: ศูนย์ส่งเสริมและ พัฒนาพลังแผ่นดินเชิงคุณธรรม (ศูนย์คุณธรรม) สำนักงานบริหารและพัฒนาองค์ความรู้ (องค์การมหาชน).

**แหล่งอ้างอิงข้อมูล**

สิน สื่อสวน, “การส่งเสริมคุณธรรม “พอเพียง วินัย สุจริต จิตอาสา”: คุณธรรมคือหัวใจการสร้างคนดีสู่สังคม. พิมพ์ครั้งที่ 3. กรุงเทพฯ: บริษัท พิมพ์ดี จำกัด; 2561. หน้า 18-21.